Nina Dobreva
Nina Dobreva (angļu: Nina Dobrev; dzimusi Nikolina Konstantinova Dobreva (bulgāru: Николина Константинова Добрева) 1989. gada 9. janvārī Sofijā, Bulgārijā) ir Kanādas aktrise. Aktrise dzimusi Bulgārijā, taču divu gadu vecumā pārcēlās uz Kanādu, kur uzauga Toronto. Viņa filmējās seriāla "Degrasi: Nākamā paaudze" (Degrassi: The Next Generation) sestajā—devītajā sezonā un The CW seriālā "Vampīra dienasgrāmatas". Tāpat filmējusies tādās filmās kā Chloe, "Istabas biedre" un Fugitive Pieces. Par lomām seriālā "Vampīra dienasgrāmatas" Nina Dobreva saņēmusi trīs Teen Choice balvas.